Diari Oficial de la Generalitat Valenciana


Sumari del DOGV 5989, del 06-04-2009 (2009/3796)

DECRET 51/2009, de 3 d'abril, del Consell, pel qual s'autoritza per a la concessió d'avals de la Generalitat a la Institució Firal Alicantina.
----------------------------------------------------------------------------------------------------------------------------------------------

### Dades del document

Número de DOGV
:   5989

Data del DOGV
:   06-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/3796


Data del document
:   03-04-2009

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * manifestació comercial
    * garantia

DECRET 51/2009, de 3 d'abril, del Consell, pel qual s'autoritza per a la concessió d'avals de la Generalitat a la Institució Firal Alicantina. [2009/3796]  
La Llei d'Hisenda Pública de la Generalitat autoritza al Consell per a la concessió d'avals dins de determinades condicions que s'hi fixen.   
Així mateix, la mencionada Llei d'Hisenda Pública de la Generalitat estableix en l'article 84, modificat per la Llei 9/1999, de 30 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat, que la Tresoreria de la Generalitat podrà acordar la renúncia al benefici d'excussió establit en l'article 1830 del Codi Civil.  
D'altra banda, l'article 37.1 de la Llei 17/2008, de 29 de desembre, de Pressupostos de la Generalitat per a 2009, establix que la Generalitat podrà prestar avals, durant el dit exercici, per a les operacions de crèdit que concerten les entitats o empreses públiques i institucions firals de la Comunitat Valenciana, fins a un límit de 885 milions d'euros. Els avals que s'autoritzen per mitjà del present decret estàn dins del límit esmentat.   
D'acord amb això, a proposta del conseller d'Economia, Hisenda i Ocupació, i amb la deliberació prèvia del Consell, en la reunió del dia 3 d'abril de 2009,  
DECRETE  
Article 1. Autorització per a la concessió  
1. S'autoritza el conseller d'Economia, Hisenda i Ocupació per a concedir a la Institució Firal Alacantina avals destinats a garantir operacions de crèdit per un import global de fins a 51.523.726 d'euros de principal, a fi de finançar l'ampliació de la Fira d'Alacant, emmarcada en el Projecte d'Ampliació i Modernització d'IFA, així com actualitzar les seues instal·lacions.  
2. El termini de vigència de l'anterior autorització acabarà el 31 de març de 2010.  
3. Així mateix, se l'autoritza per a atorgar avals destinats a garantir obligacions derivades de la utilització d'instruments financers de cobertura, vinculats a les operacions de crèdit a què fa referència l'apartat 1 d'este article.  
Article 2. Renúncia al benefici d'excussió  
D'acord amb l'autorització establida en l'article 84.4 de la Llei d'Hisenda Pública de la Generalitat, modificat per la Llei 9/1999, de 30 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat, en l'atorgament dels avals a què fa referència l'article anterior es renunciarà al benefici d'excussió recollit en l'article 1830 del Codi Civil.  
Disposició ADDICIONAL  
Única. Facultats d'aplicació i execució  
S'autoritza el conseller d'Economia, Hisenda i Ocupació perquè determine i aprove les altres condicions dels avals que s'han de prestar, com ara, entre altres, el termìni, l'extensió de la garantia, les comissions i la novació de qualsevol tipus, tant objectiva com subjectiva, en el marc del que establix el present decret i la Llei d'Hisenda Pública de la Generalitat i altra normativa d'aplicació.  
Valencia, 3 d'abril de 2009  
El president de la Generalitat,  
FRANCISCO CAMPS ORTIZ  
El conseller d'Economia, Hisenda i Ocupació,  
GERARDO CAMPS DEVESA